CELEX: 31997R0534
Language: el
Date: 1997-03-17 00:00:00
Title: Κανονισμός (ΕΚ) αριθ. 534/97 του Συμβουλίου της 17ης Μαρτίου 1997 για την τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 μέχρι 1997/98 πριμοδοτήσεων για οριστική εγκατάλειψη αμπελουργικών εκτάσεων

Avis juridique important

|

31997R0534

Κανονισμός (ΕΚ) αριθ. 534/97 του Συμβουλίου της 17ης Μαρτίου 1997 για την τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 μέχρι 1997/98 πριμοδοτήσεων για οριστική εγκατάλειψη αμπελουργικών εκτάσεων  

Επίσημη Εφημερίδα αριθ. L 083 της 25/03/1997 σ. 0002 - 0002

ΚΑΝΟΝΙΣΜΟΣ (ΕΚ) αριθ. 534/97 ΤΟΥ ΣΥΜΒΟΥΛΙΟΥ της 17ης Μαρτίου 1997 για την τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 μέχρι 1997/98 πριμοδοτήσεων για οριστική εγκατάλειψη αμπελουργικών εκτάσεωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,την πρόταση της Επιτροπής,τη γνώμη του Ευρωπαϊκού Κοινοβουλίου (1),τη γνώμη της Οικονομικής και Κοινωνικής Επιτροπής (2),Εκτιμώντας:ότι, σύμφωνα με το άρθρο 1 παράγραφος 1 του κανονισμού (ΕΟΚ) αριθ. 1442/88 (3), τα κράτη μέλη πρέπει να ορίσουν τις περιοχές στις οποίες οι κάτοχοι γεωργικών εκμεταλλεύσεων μπορούν να τύχουν πριμοδοτήσεως για την οριστική εγκατάλειψη αμπελουργικών εκτάσεων και τούτο πριν από την εφαρμογή του μέτρου αυτού 7 ότι ο ορισμός των περιοχών καθυστέρησε και υπάρχει κίνδυνος να καταστεί ανεφάρμοστο το μέτρο για την περίοδο 1996/97 7 ότι πρέπει συνεπώς να παραταθεί η προθεσμία για την εκρίζωση και η προθεσμία υποβολής των αιτήσεων πριμοδοτήσεως από τους δικαιούχους στις αρμόδιες υπηρεσίες που έχουν ορισθεί από τα κράτη μέλη 7 ότι πρέπει επίσης να επιτραπεί η σώρευση των επιφανειών που διετέθησαν στα κράτη μέλη την περίοδο 1997/98 και 1996/97, αν γι' αυτές δεν ζητηθεί πριμοδότηση οριστικής εγκατάλειψης 7ότι η πείρα από την εφαρμογή του κανονισμού (ΕΟΚ) αριθ. 1442/88 δείχνει ότι το κατ' αποκοπήν ποσό για την περιφέρεια Charentes δεν επιτρέπει την εγκατάλειψη αμπελουργικών εκτάσεων, η απόδοση των οποίων είναι πολύ υψηλή 7 ότι αυτές οι εκτάσεις είναι ακριβώς εκείνες, η εγκατάλειψη των οποίων θα επέτρεπε μια ευκολότερη επίτευξη της ζητούμενης ισορροπίας και ότι, επομένως, δεν υπάρχει πλέον λόγος διατήρησης αυτού του κατ' αποκοπήν καθεστώτος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΟΚ) αριθ. 1442/88 τροποποιείται ως εξής:1. Στο άρθρο 1 παράγραφος 1 εδάφιο 2 προστίθεται το ακόλουθο κείμενο:«Οι επιφάνειες για τις οποίες δεν έχει υποβληθεί αίτηση πριμοδότησης οριστικής εγκατάλειψης στην περίοδο 1996/97 μπορούν να προστεθούν στις επιφάνειες που διατίθενται σε κάθε κράτος μέλος στην περίοδο 1997/98.»2. Στο άρθρο 2 παράγραφος 1 διαγράφεται το στοιχείο δ).3. Στο άρθρο 4, προστίθεται η ακόλουθη παράγραφος:«5. Κατά παρέκκλιση των παραγράφων 1 και 2 για την περίοδο 1996/97:- η προθεσμία υποβολής αιτήσεων πριμοδότησης, κατά την παράγραφο 1, λήγει στις 31 Μαρτίου 1997,- η προθεσμία εκρίζωσης, κατά την παράγραφο 2, λήγει στις 31 Μαΐου 1997.»Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Μαρτίου 1997.Για το ΣυμβούλιοΟ ΠρόεδροςJ. VAN AARTSEN(1) Γνώμη που διατυπώθηκε στις 14 Μαρτίου 1997 (δεν έχει ακόμα δημοσιευθεί στην Επίσημη Εφημερίδα).(2) Γνώμη που διατυπώθηκε στις 26 Φεβρουαρίου 1997 (δεν έχει ακόμα δημοσιευθεί στην Επίσημη Εφημερίδα).(3) ΕΕ αριθ. L 132 της 28. 5. 1988, σ. 3. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1595/96 (ΕΕ αριθ. L 206 της 16. 8. 1996, σ. 36).